Jegyzőkönyv

**ELTE TTK Kari Ösztöndíj Bizottság (KÖB), 2020.december 9-ei üléséről**

**Ülés időpontja:** 2020.december 9., 8.00.

**Ülés helyszíne**: Microsoft Teams felülete

**Jelen vannak:**

Szavazati joggal: Silling Bianka, Németh Csilla (elnök), Tóth Gergely, Török Gabriella, Rádl Attila, Gosztonyi Katalin

Kimentést kért: Gosztonyi Katalin

**Jegyzőkönyvvezető:** Németh Csilla

8.04 Németh Csilla megnyitja az ülést, amely 6 fővel határozatképes.

Németh Csilla bejelenti, hogy ezen az ülésen is szívesen vezeti a jegyzőkönyvet, ha nincs ellenvetés.

*59/2020 (XII.09.) számú KÖB határozat: a KÖB egyhangúlag Németh Csillát választotta a jegyzőkönyv vezetésére.*

Az előre kiküldött napi rendi pontok a következők voltak:

1. **Bejelentések**
2. **Egyszeri ösztöndíjak:** 
   1. Egyszeri sport ösztöndíj
   2. Egyszeri kulturális ösztöndíj
   3. Egyszeri közéleti ösztöndíj
   4. Egyszeri tanulmányi versenyeken és tudományos konferenciákon való részvétel támogatása ösztöndíj
3. **Egyebek**

A napirendi pontokhoz módosítási javaslat nem érkezett be. A napirendipontok egyhangúan el lettek fogadva.

*60/2020 (XII.09.) számú KÖB határozat: a KÖB egyhangúlag elfogadta az előre kiküldött napirendet.*

**1. 8.05 Bejelentések**

Nem érkezik bejelentést.

**2. 8.06 Egyszeri ösztöndíjak**

Németh Csilla felkéri Silling Biankát a beérkezett pályázatok ismertetésére.

a) Egyszeri sport ösztöndíj

Silling Bianka: Összesen 2 kérvény érkezett be. Az egyik kérvény az előző ülésen hiánypótlásra küldött, igazolva lett az esemény megtartása.

*61/2020 (XII.09.) számú KÖB határozat: a KÖB egyhangúlag támogatta a benyújtott Egyszeri sport ösztöndíj pályázatok bírálatát.*

b) Egyszeri kulturális ösztöndíj

Silling Bianka: Az egyik kérvénynél látszik egy kényelmi díjnak nevezett tétel is, amely az onlnine jegyvásárlás miatt lett felszámolva.

Török Gabriella: Nem kéne, hogy a jegy árába számítson, hiszen csak azt támogatjuk, kerüljön levonásra. Következő kiírásban szerepeljen majd egyértelműen. Egyenlőre támogassuk, hiszen nem egy óriási összeg.

*62/2020 (XII.09.) számú KÖB határozat: a KÖB egyhangúlag támogatta a benyújtott Egyszeri kulturális ösztöndíj pályázatok bírálatát.*

c) Egyszeri közéleti ösztöndíj

Németh Csilla: Külön bontva kell majd szavazni, hiszen ismért érintettek Silling Biankával a szavazásban.

Silling Bianka: Nem került benyujtásra a neptun felületén, de most hozott egy igazolást amelyen szerepel, tényleg mindenki annyi órát dolgozott, amennyi Németh Csilla pályázatában szerepel.

Tóth Gergely: A benyújtott pályázatok között szerepel egy PubQuiz nevű esemény, ezt nem támogatná jó szívvel.

Németh Csilla: Nagyon korlátozott volt, milyen eseményeket tudtak most szervezni az online térben a hallgatók. Azért ebben is általában vicces, de tudományos kérdések szerepeltek.

Silling Bianka: Amikor a pályázó megkereste, ő se mondta biztosra, hogy támogatva lesz a kérvény. A bírálási munkához, megengedhetjük, hogy 350 Ft/kérvény legyen a díjazás. Illetve többi kérvényt 1000 Ft/óra óradíjban javasolja díjazni.

Tóth Gergely: Milyen arányban van ez a kiosztott összeggel?

Németh Csilla: Bőven alatta vagyunk, hiszen a kiosztott ösztöndíj az 5;10;20 százaléka a hallgatói normatívának havonta.

Tóth Gergely: Legyen négy részre bontva a szavazás, külön, amikor Németh Csilla valamint Silling Bianka munkája kerül szavazásra, valamint amikor az eseményekről van szó.

Németh Csilla: Első szavazás akkor legyen a saját egyszeri közéleti pályázata, így tartózkodik.

*63/2020 (XII.09.) számú KÖB határozat: a KÖB 1 tartózkodás és 4 igen szavazattal támogatta Németh Csilla Egyszeri közéleti ösztöndíj pályázatát a bírálási tevékenységért.*

*64/2020 (XII.09.) számú KÖB határozat: a KÖB 1 tartózkodás és 4 igen szavazattal támogatta Silling Bianka Egyszeri közéleti ösztöndíj pályázatát a bírálási tevékenységért.*

*65/2020 (XII.09.) számú KÖB határozat: a KÖB egyhangúlag támogatta a listában szereplő többi hallgató Egyszeri közéleti ösztöndíj pályázatát a bírálási tevékenységért.*

*66/2020 (XII.09.) számú KÖB határozat: a KÖB 1 tartózkodás és 4 igen szavazattal támogatta az Egyszeri közéleti ösztöndíj pályázatokat amelyek az Online események szervezésére érkeztek be.*

d) Egyszeri tanulmányi versenyeken és tudományos konferenciákon való részvétel támogatása ösztöndíj

Silling Bianka: Sajnos ahogy várható volt, elég kevés, egyetlen pályázat érkezett csak be.

*67/2020 (XII.09.) számú KÖB határozat: a KÖB egyhangúlag támogatta a benyújtott Egyszeri tanulmányi versenyeken és tudományos konferenciákon való részvétel támogatása ösztöndíjj pályázatok bírálatát.*

Németh Csilla 8:39-kor lezárja a napirendi pontot.

**4. 8:40 Egyebek**

Török Gabriella: Utólagos passziválás esetén mi történik az ösztöndíjakkal?

Rádl Attila: HKR alapján nem szabad visszakérni.

Silling Bianka, a következő félévben annyival kevesebbet kap, de nem kell visszatéríteni. A megítélt tanulmányi ösztöndíjat a passziválás után kapná meg, ehhez ő szokta összeállítani a listát.

Török Gabriella: Nagyon sok panasz érkezett be a tanulmányi ösztöndíj miatt, ezt át kell gondolni.

Németh Csilla: Természetesen átlehet, idén is próbáltuk a hallgatók legjobb egyharmadát jutalmazni természetesen ettől el lehet térni, és adhatunk sokkal több hallgatónak is. Ha megkapjuk a tanulmányi hivataltól a táblázatott megnézzük, hogyan lehetne jobban.

Németh Csilla 8:45-kor lezárja az ülést.

**Függelék.** Az ülésen hozott határozatok jegyzéke.

*60/2020 (XII.09.) számú KÖB határozat: a KÖB egyhangúlag elfogadta az előre kiküldött napirendet.*

*61/2020 (XII.09.) számú KÖB határozat: a KÖB egyhangúlag támogatta a benyújtott Egyszeri sport ösztöndíj pályázatok bírálatát.*

*62/2020 (XII.09.) számú KÖB határozat: a KÖB egyhangúlag támogatta a benyújtott Egyszeri kulturális ösztöndíj pályázatok bírálatát.*

*63/2020 (XII.09.) számú KÖB határozat: a KÖB 1 tartózkodás és 4 igen szavazattal támogatta Németh Csilla Egyszeri közéleti ösztöndíj pályázatát a bírálási tevékenységért.*

*64/2020 (XII.09.) számú KÖB határozat: a KÖB 1 tartózkodás és 4 igen szavazattal támogatta Silling Bianka Egyszeri közéleti ösztöndíj pályázatát a bírálási tevékenységért.*

*65/2020 (XII.09.) számú KÖB határozat: a KÖB egyhangúlag támogatta a listában szereplő többi hallgató Egyszeri közéleti ösztöndíj pályázatát a bírálási tevékenységért.*

*66/2020 (XII.09.) számú KÖB határozat: a KÖB 1 tartózkodás és 4 igen szavazattal támogatta az Egyszeri közéleti ösztöndíj pályázatokat, amelyek az Online események szervezésére érkeztek be.*

*67/2020 (XII.09.) számú KÖB határozat: a KÖB egyhangúlag támogatta a benyújtott Egyszeri tanulmányi versenyeken és tudományos konferenciákon való részvétel támogatása ösztöndíj pályázatok bírálatát.*

Silling Bianka Németh Csilla

Ösztöndíjakért felelős referens elnök, a jegyzőkönyv készítője

ELTE TTK HÖK ELTE TTK KÖB